Antonia Pérez Hernández, amb 106 anys, rep un homenatge en l'Ajuntament de Sagunt
23 de febrer 2018

![](/media/2tmmj0oz/40_c_homenajeantonia_01.jpg)  
  

L'Ajuntament de Sagunt ha retut hui homenatge a Antonia Pérez Hernández. Als seus 106 anys, Antonia viu en el carrer La Pau, i hui, envoltada dels seus familiars i amics, que es compten fins a 40, l'han rebuda l'alcalde de Sagunt, Quico Fernández, i la delegada de Majors, Natalia Antonino.

  
 

Fernández ha manifestat que és sorprenent i suposa una alegria i un orgull “**tindre una veïna tan longeva i amb tanta vida i història que va haver de marxar amb la seua família, com tantes altres, del seu poble natal per a buscar-se la vida en una època molt difícil**”. Quico Fernández i Natalia Antonino li han fet lliurament d'una placa i un ram de flors.

  
 

Amb domicili al Port de Sagunt, Antonia és natural de Totana (Múrcia), però després de casar-se i tindre cinc fills -Antonio, Miguel, Ana, Eusebia i Carmen-, el seu marit va viatjar a Sagunt amb bicicleta, on vivia un familiar, per a buscar un treball. Ací va començar a treballar en l'horta i en 1952 va traslladar tota la família al nucli porteny.

  
 

Malgrat que en el seu poble natal va treballar durant un temps en un magatzem d'ametles, Antonia ha sigut sempre mestressa de casa i ha dedicat tota la seua vida a cuidar dels seus cinc fills, i posteriorment dels seus 14 néts, 17 besnéts i un rebesnét.

  
 

Des que fa 30 anys Antonia quedara vídua, ha viscut amb els seus fills, però fa quatre anys va demanar tornar a sa casa, al carrer La Pau.

​  

 ![](/media/cmgh5kpm/40_c_homenajeantonia_02.jpg)  
![](/media/y2bfl0ug/40_c_homenajeantonia_03.jpg)  
![](/media/sb0bpfkm/40_c_homenajeantonia_04.jpg)  
![](/media/3zxhmzei/40_c_homenajeantonia_05.jpg)  
![](/media/wpzbv0rd/40_c_homenajeantonia_06.jpg)  
![](/media/3qtpeo11/40_m_homenajeantonia_07.jpg)​  

*   [](http://www.facebook.com/sharer.php?u=https://aytosagunto.es/va/actualitat/antonia-perez-hernandez-amb-106-anys-rep-un-homenatge-en-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/antonia-perez-hernandez-amb-106-anys-rep-un-homenatge-en-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/antonia-perez-hernandez-amb-106-anys-rep-un-homenatge-en-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/antonia-perez-hernandez-amb-106-anys-rep-un-homenatge-en-l-ajuntament-de-sagunt/)